**VÝZVA NA PREDKLADANIE PONÚK**

Zákazka zadávaná podľa §117 zák. č. 343/2015 Z. z. o verejnom obstarávaní a o zmene a doplnení niektorých zákonov.



**PREDMET ZÁKAZKY**

1. **Identifikačné údaje verejného obstarávateľa**:

|  |  |
| --- | --- |
| NÁZOV:  | Mestská časť Bratislava-Petržalka |
| SÍDLO:  | Kutlíkova 17, 852 12 Bratislava |
| IČO:  | 00603201 |
| DIČ: | 2020936643 |
| ŠTATUTÁRNY ZÁSTUPCA: | Ing. Ján Hrčka, starosta |
| KONTAKTNÁ OSOBA:  | Ing. Zdenka Bothová, referát verejného obstarávania |
| TELEFÓN:  | 02/68 288 823 |
| E-MAIL:  | vo@petrzalka.sk  |
| WEB:  | <https://www.petrzalka.sk/> |

Mestská časť Bratislava-Petržalka je verejným obstarávateľom podľa § 7 ods. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov (ZVO). Verejný obstarávateľ plánuje financovať predmet obstarávania z finančného príspevku Programu Interreg Stredná Európa (Central Europe).

Viac informácií o programe: <https://www.interreg-central.eu>

Viac informácií o projekte: <https://www.interreg-central.eu/niCE-life.html>

1. **Názov predmetu zákazky:**

Nákup technického vybavenia a komponentov (AP-Nurse) – Projekt niCE-life

1. **Druh zákazky**: Tovary

Spoločný slovník obstarávania (CPV):

30215000-9 Technické (hardvér) vybavenie mikropočítačov

31434000-7 Lítiové akumulátory

30210000-4 Stroje na spracovanie údajov (hardvér)

30213000-5 Osobné počítače

30236000-2 Rôzne počítačové vybavenie

30237000-9 Časti a príslušenstvo počítačov a spotrebný materiál k nim

30237310-5 Doplnkové náplne pre tlačiarne

**4. Rozdelenie predmetu zákazky na časti**:

 Predmet zákazky je rozdelený na časti : Áno (celkovo 8 častí).

Uchádzač môže predlož ponuku na jednu časť, viac častí alebo na všetky časti zákazky.

**5. Miesto dodania tovarov:**

 Bratislava – mestská časť Petržalka (sídlo verejného obstarávateľa)

**6. Predpokladaná hodnota zákazky**:

12 119,97 EUR bez DPH

**7. Opis predmetu zákazky**:

Mestská časť Bratislava-Petržalka je vedúcim partnerom medzinárodného projektu s názvom „Vytvorenie integrovaného konceptu umožňujúceho nasadenie inovatívnych technológií a služieb pre nezávislý život seniorov vyžadujúcich zvláštnu opateru“ (akronym projektu: niCE-life, kód projektu: CE1581). Predmetná zákazka sa týka aktivít priamo spojených s implementáciou uvedeného projektu – konkrétne sa jedná o vývoj prototypu monitorovacieho zariadenia AP-Nurse.

Obstarané komponenty budú použité pre vývoj a technickú realizáciu monitorovacích zariadení s pracovným názvom AP-NURSE-HOME a AP-NURSE-CARE, vrátane ich pilotného testovania a návrhu ich implementácie do reálnej prevádzky.

V prípade monitorovacieho zariadenia AP-Nurse sa jedná o jednoduchý a modulárny monitorovací nástroj pre osoby trpiace Alzheimerovou a Parkinsonovou chorobou pre domáce a lekárske použitie zahŕňajúci senzory okolitého prostredia, ktoré dokážu monitorovať aktivity osôb a okolité prostredie (napr. plyn, teplotu, zvuk). Cieľom je zjednodušiť prácu opatrovateľov alebo sestier v domácnosti sledovaním základných interakcií pacienta s prostredím počas noci alebo pri pracovných povinnostiach a poskytovať rýchle varovanie o možných nebezpečenstvách a podporovať nezávislý život starších ľudí.

Súčasťou vývoja monitorovacieho zariadenia AP-Nurse bude tiež návrh jadra systému (DCNU). Spojením rôznych kombinácií senzorov (podľa potrieb pacienta vrátane zariadenia s nastavením senzorov pre pacientov s Parkinsonovou chorobou a Alzheimerovou chorobou) sa skonštruuje niekoľko variantov zariadenia.

Technická špecifikácia a požiadavky týkajúce sa jednotlivých obstarávaných tovarov sú uvedené v rámci samostatnej prílohy č. 1 (tabuľka „CE1581\_VO\_V2\_Nakup komponentov\_B\_P-01\_Rozpocet.xlsx“). Parametre uvedené v prílohe č. 1 sú uvádzané ako minimálne a je možné dodať aj produkt/komponent s vyššími/lepšími parametrami.

 Predmet zákazky bude dodávaný na základe objednávky v predpokladanom nasledovnom rozsahu druhu a počtu kusov:

|  |  |  |  |  |
| --- | --- | --- | --- | --- |
| *Časť* | *Názov časti zákazky* | *Merná jednotka* | *Množstvo* | *PHZ* *v EUR* |
| 1. | Časť 1. - Mikropočítače s príslušenstvom | sada | 1,00 | 6 000,00 |
| 2. | Časť 2. - Sada senzorov s príslušenstvom 1 | sada | 1,00 | 1 884,25 |
| 3. | Časť 3. - Sada senzorov s príslušenstvom 2 | sada | 1,00 | 720,50 |
| 4. | Časť 4. - Sada senzorov s príslušenstvom 3 | sada | 1,00 | 202,17 |
| 5. | Časť 5. - Sada led diód s príslušenstvom | sada | 1,00 | 68,38 |
| 6. | Časť 6. - Elektro komponenty a príslušenstvo | sada | 1,00 | 379,88 |
| 7. | Časť 7. - Spotrebný materiál do 3D tlačiarne | sada | 1,00 | 230,12 € |
| 8. | Časť 8. - IKT | sada | 1,00 | 2 634,67 |

Predmet zákazky ako aj požiadavky na predmet zákazky sú detailne špecifikované v technickej špecifikácii – položkovom rozpočte, v prílohe „CE1581\_VO\_V2\_Nakup komponentov\_B\_P-01\_Rozpocet.xlsx“.

Verejný obstarávateľ požaduje predložiť vyplnenú a ocenenú príloh MS Excel „CE1581\_VO\_V2\_Nakup komponentov\_B\_P-01\_Rozpocet.xlsx“

V prípade, že opis výdavku/položky zákazky obsahuje obchodné meno dodávateľa, resp. typové označenie konkrétne produktu, je uchádzač oprávnený predložiť ponuku na ekvivalentný produkt za podmienky dodržania minimálnych/rovnakých parametrov aké sú požadované alebo produkt s

lepšími parametrami - v tom prípade je uchádzač povinný predložiť aj popis ekvivalentného produktu v rámci priloženej tabuľky „CE1581\_VO\_V2\_Nakup komponentov\_B\_P-01\_Rozpocet.xlsx“ doplnením popisu do stĺpca ´Vlastný návrh plnenia (špecifikácia, ponúkaný obchodný typ, výrobca...)´.

Je potrebné, aby uchádzač v rámci svojej ponuky (Príloha č. 3 - Návrh na plnenie kritérií, dokument „CE1581\_VO\_V2\_Nakup komponentov\_B\_P-03\_Ponuka.docx“) zohľadnil aj akékoľvek ďalšie náklady spojené s realizáciou zákazky, napr. náklady na dopravu a dodanie tovarov na miesto určenia, pričom tieto nie je možné uvádzať ako samostatnú časť cenovej ponuky (vedľajšie náklady je potrebné zohľadniť priamo v cene tovarov).

*Termín plnenia (dodanie tovarov):* do 30 dní odo dňa doručenia objednávky

**8. Zdroj finančných prostriedkov:**

Predmet zákazky bude financovaný z finančných prostriedkov verejného obstarávateľa a štrukturálnych fondov Európskej únie (finančný príspevok Programu Interreg Stredná Európa - Central Europe).

**9. Podmienky účasti vo verejnom obstarávaní**:

OSOBNÉ POSTAVENIE –Uchádzač musí spĺňať podmienky účasti v súlade s § 32 ZVO ods. 1 písm. e), že uchádzač je oprávnený dodávať tovar, uskutočňovať stavebné práce alebo poskytovať službu(napr. doklad o oprávnení poskytovať predmetné služby, ktorým je výpis z OR SR alebo obdobný doklad) a písm. f) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu – uchádzač doloží čestným vyhlásením podľa prílohy č. 3 tejto výzvy na predkladanie ponúk(zákon č. 343/2015 Z. z. o verejnom obstarávaní a o zmene a doplnení niektorých zákonov).

**10. Spôsob určenia ceny (odplaty) a platobné podmienky:**

* Uchádzač predloží cenovú ponuku v súlade s Návrhom na plnenie kritérií uvedeným v Prílohe č. 3 tejto Výzvy ako aj v súlade s Položkovým rozpočtom uvedeným v Prílohe č. 1 tejto Výzvy. Ak uchádzač nie je platiteľom DPH upozorní na túto skutočnosť v ponuke. Úspešný uchádzač (dodávateľ) bude realizovať zákazku na základe Objednávky vystavenej zo strany verejného obstarávateľa (objednávateľa).
* Platobné podmienky a termín úhrady:
* Cena za predmet objednávky bude zo strany objednávateľa financovaná z vlastných zdrojov a z prostriedkov Programu Interreg Stredná Európa.
* Dodávateľ je oprávnený objednávateľovi fakturovať a objednávateľ sa zaväzuje dodávateľovi zaplatiť cenu za riadne a včas poskytnuté a protokolárne odovzdané tovary, ktoré sú predmetom vystavenej objednávky.
* Splatnosť faktúry za plnenie podľa vystavenej objednávky je 30 dní od jej doručenia objednávateľovi.
* Faktúra musí obsahovať všetky údaje vyžadované právnymi predpismi, najmä ustanovením § 74 zákona č. 222/2004 Z. z. o dani z pridanej hodnoty, v znení neskorších predpisov.
* Prílohou faktúry bude aj protokol o protokolárnom odovzdaní tovarov podpísaný obidvoma zúčastnenými stranami.

**11. Ponuka predložená uchádzačom musí obsahovať tieto doklady**:

* Doklad podľa bodu 9. Podmienky účasti vo verejnom obstarávaní tejto Výzvy;
* Čestné vyhlásenie uchádzača podľa bodu 9. Podmienky účasti vo verejnom obstarávaní tejto Výzvy (Príloha č. 2) ;
* Navrhovanú cenu predmetu zákazky podľa bodu 10. tejto Výzvy (Príloha č. 3 - Návrh na plnenie kritérií).

**12. Lehota na predkladanie ponúk:**

 Do 24.09.2020 do 16:00 hod.

Ponuky s obsahom podľa bodu 11. tejto Výzvy musia byť doručené v lehote predkladania ponúk v listinnej podobe na adresu sídla verejného obstarávateľa (v uzavretej zalepenej obálke s označením „*Súťaž - neotvárať*“ a heslom „*Nákup komponentov - Predloženie ponuky - Projekt niCE-life*“) alebo v elektronickej podobe na e-mailovú adresu: vo@petrzalka.sk.

Každý uchádzač je povinný preložiť: Doklad o oprávnení dodávateľ tovary, Čestné vyhlásenie, Cenovú ponuku na celý predmet zákazky, resp. na vybrané časti/časť tejto a Položkový rozpočet.

**13. Kritériá na vyhodnotenie ponúk a pravidlo uplatnenia**:

Kritériom na vyhodnotenie ponúk je najnižšia cena bez DPH.

### Pravidlo uplatnenia kritéria vyhodnotenia ponúk: Poradový systém.

### Ponuke s najnižšou celkovou cenou predmetu zákazky, resp. jej vybraných častí/časti bude priradené prvé miesto a ostatným ponukám potom druhé, tretie, atď. Úspešnou ponukou sa stane ponuka, ktorá sa umiestni na prvom mieste, ostatné ponuky sa stanú neúspešnými ponukami.

**14. Lehota viazanosti ponúk:**

Do 30. 12. 2020

**15. Termín realizácie/plnenia predmetu zákazky:**

Do 30 dní odo dňa doručenia objednávky, najneskôr do 10/2020.

(verejný obstarávateľ si vyhradzuje právo zmeny)

**16.** **Zákazka sa týka projektu financovaného z fondov Európskej únie**:

Áno

**17. Uzavretie zmluvy/vystavenie objednávky**:

 Po vyhodnotení predložených ponúk na základe kritéria vyhodnotenia bude uchádzačom odoslané oznámenie o výsledku vyhodnotenia ponúk. Ostatným uchádzačom bude oznámené, že neuspeli. Výsledkom verejného obstarávania bude vystavenie objednávky zo strany verejného obstarávateľa. Objednávka bude vystavená v súlade s podmienkami uvedenými v tejto výzve a s ponukou úspešného uchádzača/uchádzačov.

**18. Ostatné požiadavky:**

 Uchádzač v prípade svojej úspešnosti berie na vedomie, že verejný obstarávateľ je v zmysle ZVO a zák. č. 211/2000 Z. z o slobode informácií povinný zverejňovať informácie, ktoré sa získali za verejné financie. Uchádzač v prípade svojej úspešnosti musí súhlasiť so zverejnením objednávky a relevantných informácii v súlade so zák. č. 211/2000 Z. z. o slobode informácií a podľa §117 ods. 6 ZVO. Tento súhlas úspešný uchádzač ako poskytovateľ udelí verejnému obstarávateľovi bez akýchkoľvek výhrad a bez časového obmedzenia.

**19. Dôvody na zrušenie použitého postupu zadávania zákazky**:

Verejný obstarávateľ môže zrušiť použitý postup zadávania zákazky z nasledovných dôvodov:

- nebude predložená ani jedna ponuka,

- ani jeden uchádzač nesplní podmienky účasti,

- ani jedna z predložených ponúk nebude zodpovedať určeným požiadavkám v tejto Výzve,

- ak sa zmenili okolnosti, za ktorých bolo verejné obstarávanie vyhlásené.

**20. Osobitná podmienka**:

Verejný obstarávateľ si vyhradzuje právo odstúpiť od plnenia objednaných tovarov zo strany úspešného uchádzača/uchádzačov (dodávateľa/dodávateľov tovarov) bez akýchkoľvek sankcií v prípade, že hlavné aktivity projektu, ktorých sa týka predmet zákazky, nebude možné začať realizovať, resp. v nich pokračovať z dôvodu objektívnych príčin (napr. zrušenie, resp. vypovedanie zmluvy o poskytnutí finančného príspevku, na ktorú je naviazané poskytnutie finančného príspevku, z ktorej bude financované poskytnutie služieb v zmysle zmluvy alebo neschválenie postupu verejného obstarávania zo strany Riadiaceho orgánu, resp. Národného kontrolóra). Tým pádom plnenie zákazky môže nastať až po vykonaní AFK (administratívnej finančnej kontroly výdavkov) VO a obdržaní kladného stanoviska k oprávnenosti výdavkov súvisiacich s VO zo strany Národného kontrolného orgánu - Úradu vlády Slovenskej republiky. V prípade negatívneho stanoviska z AFK VO bude VO zrušené a verejný obstarávateľ ako prijímateľ môže na základe tohto aktu odstúpiť od vystavenej objednávky bez nároku na akékoľvek plnenie zo strany dodávateľa.

**21. Prílohy k súťažným podkladom**:

Príloha č. 1 - Položkový rozpočet (v rozdelení podľa častí)

Príloha č. 2 - Čestné vyhlásenie uchádzača

Príloha č. 3 - Návrh na plnenie kritérií (v rozdelení podľa častí)

V Bratislave, dňa 16.9.2020

V súlade so ZVO vypracoval:

Mgr. Martin Siekel, kontaktná osoba verejného obstarávateľa